laion/Wikipedia-Exotic huggingface dataset:
চৈত্র (হিন্দু মাস)

চৈত্র (সংস্কৃত: चैत्र) হিন্দু পঞ্জিকার একটি মাসের নাম। আদর্শ হিন্দু পঞ্জিকা ও ভারতীয় জাতীয় বর্ষপঞ্জিতে চৈত্র বছরের প্রথম মাস। বাংলা পঞ্জিকায় এটি বছরের সর্বশেষ মাস। চৈত্র নেপালী পঞ্জিকারও (বিক্রম সংবৎ) শেষ মাস যেখানে এটি গ্রেগরীয় মার্চ মাসের মাধ্যখানে পড়ে। এটি তামিল পঞ্জিকায় প্রথম মাস। সিন্ধি পঞ্জিকায় এই মাসটির নাম চেঠ এবং এই মাসে সিন্ধি হিন্দুরা চেঠি চাঁদ (বিষ্ণুর অবতার ঝুলেলালের জন্মবার্ষিকী) পালন করে। বৈষ্ণব পঞ্জিকায় এই মাসটির প্রতীক হলেন বিষ্ণু। হিন্দু ঐতিহ্যে এই প্রথম মাসটি গ্রেগরীয় বর্ষপঞ্জির মার্চ বা এপ্রিলে পড়ে। মূলত চৈত্র মার্চ নাকি এপ্রিল কোন মাসটিতে হবে তা নির্ভর করে পুরুষোত্তম মাস (সৌরচান্দ্রিক পঞ্জিকায় চান্দ্রিক মাসগুলোকে সৌর বছরের সাথে মিলানোর উদ্দেশ্যে যুক্ত করা অতিরিক্ত মাস) বছরে পালিত হবে কিনা। গ্রেগরীয় বর্ষপঞ্জিতে এই মাসের প্রথম তারিখ তথা হিন্দু নববর্ষ শুরু হওয়ার কোন নির্দিষ্ট তারিখ নেই। হিন্দি ও মারাঠি: चैत्र চাইত্রা, গুজরাতি: ચૈત્ર চাইত্রা, রাজস্থানী: चेत চেট, পাঞ্জাবি: ਚੇਤ চেট, বাংলা: চৈত্র, অসমীয়া: চ’ত, ওড়িয়া: ଚୈତ୍ର ছাইট্রা, কন্নড়: ಚೈತ್ರ চাইট্রা, তেলুগু: చైత్రము চাইত্রামু, তামিল: சித்திரை চাইত্রাই, মালয়ালম: ചൈത്രം চাইত্রাম। চৈত্র মাস বসন্তের আগমনের সাথে সম্পৃক্ত। দোলযাত্রা চৈত্র মাসের পূর্বে হিন্দু মাস ফাল্গুনের পূর্ণিমায়, চৈতি উৎসবের ঠিক ৬ দিন পূর্বে পালিত হয়। হিন্দু ধর্মীয় পঞ্জিকায় চৈত্র মার্চ/এপ্রিলের নতুন চাঁদের সাথে শুরু হয় যা বছরের প্রথম মাস। চৈত্র মাসের প্রথম তারিখ নববর্ষ দিবস হিসেবে পালিত হয় যার নাম মহারাষ্ট্রে গুড়ি পারওয়া। তামিলনাড়ুতে চাইত্রাই ভিষ্ণু বা পুথান্দু এবং অন্ধ্রপ্রদেশে ও কর্ণাটকে উগাদি। "Chaitra Amavasya: The First And The Most Important Amavasya"। Times of India (ইংরেজি ভাষায়)। ২১ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sandeep Biswas (২০১৮-০৪-০৭)। "চৈত্র যেন হিসাবের মাস"। Bengali News : Latest News in Bengali (ইংরেজি ভাষায়)। সংগ্রহের তারিখ ২০২১-১১-০৬।  Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix. আইএসবিএন ০-৭৮০৮-০৯৮২-৩ TimeAndDate.com presents Chaitra Sukhladi in Gregorian Calendars "Chaitra Shukla Pratipada (Gudi Padwa)"। Hindu Janajagruti Samiti (ইংরেজি ভাষায়)। সংগ্রহের তারিখ ২০২১-১১-০৬।  "Chaitra Vishu(The Hindu New Year Day) > Festivals > EPrarthana.com"। www.eprarthana.com। সংগ্রহের তারিখ ২০২১-১১-০৬।  হিন্দিতে চৈত্র নবরাত্রি
তেজ তামাং

তেজ তামাং (নেপালি: तेज तामाङ, ইংরেজি: Tej Tamang; জন্ম: ১৪ ফেব্রুয়ারি ১৯৯৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন। ২০১৮–১৯ মৌসুমে, নেপালি ক্লাব নেপাল পুলিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল পুলিশের হয়ে ৩ মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন। ২০১৭ সালে, তেজ নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। প্রায় ১ বছর যাবত নেপালের বয়সভিত্তিক দলের হয়ে খেলার পর, তিনি ২০১৮ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৭ ম্যাচে ১টি গোল করেছেন। তেজ তামাং ১৯৯৮ সালের ১৪ই ফেব্রুয়ারি তারিখে নেপালের মেহচুতে জন্মগ্রহণ করেছেন এবং সেখানেই তার শৈশব অতিবাহিত করেছেন। তেজ নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি প্রীতি ম্যাচে উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। তেজ ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন। নেপালের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন। ২০১৮ সালের ২রা অক্টোবর তারিখে, মাত্র ২০ বছর, ৭ মাস ও ১৮ দিন বয়সে, ডান পায়ে ফুটবল খেলায় পারদর্শী তেজ তাজিকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি তাজিকিস্তান ০–২ গোলের ব্যবধানে জয়লাভ করেছিল। নেপালের হয়ে অভিষেকের বছরে তেজ সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ১১ মাস ও ৩ দিন পর, নেপালের জার্সি গায়ে প্রথম গোলটি করেছেন; ২০২১ সালের ৫ই সেপ্টেম্বর তারিখে, ভারতের বিরুদ্ধে ম্যাচের ৮৭তম মিনিটে বিশাল রায়ের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২৩ অক্টোবর ২০২১ পর্যন্ত হালনাগাদকৃত। "Nepal U23 - Uzbekistan U23, Jul 17, 2017 - International Friendlies - Match sheet"। Transfermarkt (ইংরেজি ভাষায়)। ১৭ জুলাই ২০১৭। সংগ্রহের তারিখ ১৭ সেপ্টেম্বর ২০২১।  "Nepal - Tajikistan, Oct 2, 2018 - International Friendlies - Match sheet"। Transfermarkt (ইংরেজি ভাষায়)। ২ অক্টোবর ২০১৮। সংগ্রহের তারিখ ১৭ সেপ্টেম্বর ২০২১।  Strack-Zimmermann, Benjamin (১৪ ফেব্রুয়ারি ১৯৯৮)। "Tej Tamang"। National Football Teams। সংগ্রহের তারিখ ১৭ সেপ্টেম্বর ২০২১।  "Nepal - India, Sep 5, 2021 - International Friendlies - Match sheet"। Transfermarkt (ইংরেজি ভাষায়)। ৫ সেপ্টেম্বর ২০২১। সংগ্রহের তারিখ ১৭ সেপ্টেম্বর ২০২১।  "Nepal vs. India - 5 September 2021"। Soccerway। ৫ সেপ্টেম্বর ২০২১। সংগ্রহের তারিখ ১৭ সেপ্টেম্বর ২০২১।  Strack-Zimmermann, Benjamin (৫ সেপ্টেম্বর ২০২১)। "Nepal vs. India (1:2)"। National Football Teams। সংগ্রহের তারিখ ১৭ সেপ্টেম্বর ২০২১।  সকারওয়েতে তেজ তামাং (ইংরেজি) ট্রান্সফারমার্কেটে তেজ তামাং (ইংরেজি) ওয়ার্ল্ডফুটবল.নেটে তেজ তামাং (ইংরেজি) ইএসপিএন এফসিতে তেজ তামাং (ইংরেজি) ন্যাশনাল-ফুটবল-টিমস.কমে তেজ তামাং (ইংরেজি)
পুজান উপরকোটি

পুজান উপরকোটি (নেপালি: पुजन उपरकोटी, ইংরেজি: Pujan Uparkoti; জন্ম: ৯ মে ১৯৯৬) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ধনগধী এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন। ২০১৯–২০ মৌসুমে, নেপালি ক্লাব মনাং মরস্যাংদির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মনাং মরস্যাংদির হয়ে ২ মৌসুম অতিবাহিত করার পর ২০২১–২২ মৌসুমে তিনি ধনগধীতে যোগদান করেছেন। ২০১৭ সালে, পুজান নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি ২০২০ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন। পুজান উপরকোটি ১৯৯৬ সালের ৯ই মে তারিখে নেপালে জন্মগ্রহণ করেছেন। পুজান নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি প্রীতি ম্যাচে উজবেকিস্তান অনূর্ধ্ব-২৩ দলের বিরুদ্ধে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ২০২০ সালের ১৭ই নভেম্বর তারিখে, ২৪ বছর, ৬ মাস ও ৮ দিন বয়সে, ডান পায়ে ফুটবল খেলায় পারদর্শী পুজান বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি নেপাল ০–০ গোলে ড্র করেছিল। নেপালের হয়ে অভিষেকের বছরে পুজান সর্বমোট ১ ম্যাচে অংশগ্রহণ করেছেন। ২৩ অক্টোবর ২০২১ পর্যন্ত হালনাগাদকৃত। "Nepal U23 - Uzbekistan U23, Jul 17, 2017 - International Friendlies - Match sheet"। Transfermarkt (ইংরেজি ভাষায়)। ১৭ জুলাই ২০১৭। সংগ্রহের তারিখ ১৭ সেপ্টেম্বর ২০২১।  "Bangladesh - Nepal, Nov 17, 2020 - Mujib Borsho FIFA International Football Series - Match sheet"। Transfermarkt (ইংরেজি ভাষায়)। ১৭ নভেম্বর ২০২০। সংগ্রহের তারিখ ১৭ সেপ্টেম্বর ২০২১।  "Bangladesh - Nepal 0:0 (Friendlies 2020, November)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৭ সেপ্টেম্বর ২০২১।  Strack-Zimmermann, Benjamin (৫ সেপ্টেম্বর ২০২১)। "Nepal vs. India (1:2)"। National Football Teams। সংগ্রহের তারিখ ১৭ সেপ্টেম্বর ২০২১।  সকারওয়েতে পুজান উপরকোটি (ইংরেজি) ট্রান্সফারমার্কেটে পুজান উপরকোটি (ইংরেজি) ওয়ার্ল্ডফুটবল.নেটে পুজান উপরকোটি (ইংরেজি) ইএসপিএন এফসিতে পুজান উপরকোটি (ইংরেজি) ন্যাশনাল-ফুটবল-টিমস.কমে পুজান উপরকোটি (ইংরেজি)
আধুনিক পদার্থবিজ্ঞান

আধুনিক পদার্থবিজ্ঞান পদার্থবিজ্ঞানের একটি শাখা। এর শুরু বিংশ শতাব্দীর শুরুর দিকে অথবা বিংশ শতাব্দীর শুরুর পদার্থবিজ্ঞানের উপরে ভিত্তি করে। আধুনিক পদার্থবিজ্ঞানের উল্লেখযোগ্য শাখার মধ্যে রয়েছে কোয়ান্টাম বলবিদ্যা, আপেক্ষিকতার বিশেষ তত্ত্ব এবং আপেক্ষিকতার সাধারণ তত্ত্ব। চিরায়ত পদার্থবিজ্ঞান সাধারণত দৈনন্দিন ঘটনাবলী নিয়ে আলোচনা করে যেখানে গতি আলোর গতি অপেক্ষা অনেক কম এবং ভর পরমাণুর ভর অপেক্ষা অনেক বেশি। তবে আধুনিক পদার্থবিজ্ঞানে আরও চরম অবস্থা নিয়ে আলোচনা করে, যেমন আলোর গতির সাথে তুলনীয় গতি, পরমাণুর ব্যাসার্ধের সমান দুরত্ব (কোয়ান্টাম বলবিদ্যা) এবং উচ্চ শক্তি। কোয়ান্টাম বলবিদ্যা আপেক্ষিকতার বিশেষ তত্ত্বের সাথে সঙ্গতিপূর্ণ হলেও আপেক্ষিকতার সাধারণ তত্ত্বের সাথে একে একীভূত করা সম্ভব হয়নি। আধুনিক পদার্থবিজ্ঞান হলো বিজ্ঞান ও প্রকৌশলের বিভিন্ন সরঞ্জাম ব্যবহার করে পদার্থের বিভিন্ন মিথস্ক্রিয়ার অন্তর্নিহিত প্রক্রিয়া বোঝার একটি প্রচেষ্টা। আক্ষরিক অর্থে আধুনিক পদার্থবিজ্ঞান বলতে হালনাগাদকৃত পদার্থবিজ্ঞানকে বোঝায়। তবে ১৮৯০ পরবর্তী সময়ে বিজ্ঞানের বেশ কিছু আবিষ্কারের কারণে বিজ্ঞানের প্রচলিত অনেক ধারণা ও বিশ্বাস পরিবর্তন হয়ে যায়। বিশেষত কোয়ান্টাম বলবিদ্যা এবং আপেক্ষিকতার তত্ত্ব আবিষ্কারের ফলে বিজ্ঞানীদের কাজের ধারা অনেক পরিবর্তিত হয়ে যায়। আধুনিক পদার্থবিজ্ঞান বলতে এখন কোয়ান্টাম বলবিদ্যা এবং আপেক্ষিকতার তত্ত্ব সংশ্লিষ্ট বিজ্ঞানকেই বোঝায়। পদার্থবিজ্ঞান প্রবেশদ্বার পদার্থবিজ্ঞানের ইতিহাস চিরায়ত পদার্থবিজ্ঞান কোয়ান্টাম বলবিদ্যা আপেক্ষিকতার তত্ত্ব কোয়ান্টাম ক্ষেত্র তত্ত্ব F. K. Richtmyer; E. H. Kennard; T. Lauristen (১৯৫৫)। Introduction to Modern Physics [আধুনিক পদার্থবিজ্ঞান পরিচিতি] (ইংরেজি ভাষায়) (৫ম সংস্করণ)। নিউ ইয়র্ক: ম্যাকগ্র-হিল। পৃষ্ঠা ১। এলসিসিএন 55006862।
সুরজ জিউ ঠাকুরি

সুরজ জিউ ঠাকুরি (নেপালি: सुरज ज्यू ठकुरी, ইংরেজি: Suraj Jeu Thakuri; জন্ম: ১৯ ডিসেম্বর ২০০০; সুরজ ঠাকুরি নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। ২০২০–২১ মৌসুমে, নেপালি ক্লাব জাওয়ালাখেল যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাওয়ালাখেল যুব দলের হয়ে মাত্র ১ মৌসুম অতিবাহিত করার পর ২০২১–২২ মৌসুমে তিনি বিরাটনগর সিটিতে যোগদান করেছেন। সুরজ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। সুরজ জিউ ঠাকুরি ২০০০ সালের ১৯শে ডিসেম্বর তারিখে নেপালে জন্মগ্রহণ করেছেন। ২০২১ সালের ১১ই জুন তারিখে, ২০ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী সুরজ অস্ট্রেলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৯১তম মিনিটে মধ্যমাঠের খেলোয়াড় অরিক বিষ্ঠের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি অস্ট্রেলিয়া ০–৩ গোলের ব্যবধানে জয়লাভ করেছিল। ২৩ অক্টোবর ২০২১ পর্যন্ত হালনাগাদকৃত। "Nepal vs. Australia - 11 June 2021"। Soccerway। ১১ জুন ২০২১। সংগ্রহের তারিখ ১৭ সেপ্টেম্বর ২০২১।  "Nepal - Australia, Jun 11, 2021 - World Cup qualification Asia - Match sheet"। Transfermarkt (ইংরেজি ভাষায়)। ১১ জুন ২০২১। সংগ্রহের তারিখ ১৭ সেপ্টেম্বর ২০২১।  "Nepal - Australia 0:3 (WC Qualifiers Asia 2019-2021, 2. Round Group B)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৭ সেপ্টেম্বর ২০২১।  Strack-Zimmermann, Benjamin (১১ জুন ২০২১)। "Nepal vs. Australia (0:3)"। National Football Teams। সংগ্রহের তারিখ ১৭ সেপ্টেম্বর ২০২১।  সকারওয়েতে সুরজ জিউ ঠাকুরি (ইংরেজি) ট্রান্সফারমার্কেটে সুরজ জিউ ঠাকুরি (ইংরেজি) ওয়ার্ল্ডফুটবল.নেটে সুরজ জিউ ঠাকুরি (ইংরেজি) ইএসপিএন এফসিতে সুরজ জিউ ঠাকুরি (ইংরেজি) ন্যাশনাল-ফুটবল-টিমস.কমে সুরজ জিউ ঠাকুরি (ইংরেজি)
ভেরা পেজ হত্যাকাণ্ড

ভেরা পেজ হত্যাকাণ্ড ১৯৩০-এর দশকের গোড়ার দিক থেকে অমীমাংসিত ব্রিটিশ শিশু হত্যার মামলা। ১৯৩১ সালের ১৪ ডিসেম্বর ১০ বছর বয়সী ভেরা পেজ নিকটবর্তী এক আত্মীয়ের বাড়ি যাওয়ার পর লন্ডনের নটিং হিলে নিজের বাড়িতে আর ফিরে আসেনি। তাকে নিখোঁজ ঘোষণা করা হয়েছিল। শিশুটির মৃতদেহ দুই দিন পর কাছাকাছি অ্যাডিসন রোডে আন্ডারগ্রাউন্ডে পাওয়া যায়। একজন গোয়েন্দা জানান যে ভেরাকে ধর্ষণ করা হয়েছিল, তারপর তাকে শ্বাসরোধ করে হত্যা করা হয়েছিল, তিনি উল্লেখ করেছিলেন যে "এটি আমার কর্মজীবনের সময় সবচেয়ে ভয়ঙ্কর ঘটনা, যা আমাকে মোকাবেলা করতে হয়েছিল"। পার্সি অরল্যান্ডো রাশ নামে ৪১ বছর বয়সী একজন শ্রমিকের অপরাধের শক্তিশালী বাস্তব ও পরিস্থিতিগত প্রমাণ বিদ্যমান ছিল। তার বাবা-মা ভেরার আবাসস্থলে, একই বাড়িতে থাকতেন। যাইহোক, ১৯৩২ সালের ১০ ফেব্রুয়ারি অনুষ্ঠিত একটি আশুমৃত-পরীক্ষক অনুসন্ধানে একজন জুরি নির্ধারণ করেন যে পার্সিকে ভেরার হত্যার সাথে আনুষ্ঠানিকভাবে অভিযুক্ত করার জন্য পর্যাপ্ত বাস্তব প্রমাণ বিদ্যমান নেই। আনুষ্ঠানিকভাবে, মামলাটি অমীমাংসিত রয়ে গেছে। ভেরা ইসোবেল মিন্নি পেজ ১৯২১ সালের ১৩ এপ্রিল লন্ডনের হ্যামারস্মিথে জন্মগ্রহণ করেছিল, সে চার্লস ও ইসাবেল পেজের একমাত্র সন্তান ছিল। পেজ পরিবার ছিল শ্রমিক শ্রেণির। ভেরার বাবা গ্রেট ওয়েস্টার্ন রেলওয়েতে একজন চিত্রশিল্পী হিসেবে নিযুক্ত ছিলেন এবং তার মা ছিলেন একজন গৃহিণী। ভেরাকে একজন জনপ্রিয় কিন্তু লাজুক ও ভাল আচরণের মেয়ে হিসাবে বর্ণনা করা হয়। পারিবারিক আয় বৃদ্ধি করার জন্য, চার্লস ও ইসাবেল মাঝে মাঝে অন্যান্য বাসিন্দাদের তাদের বাড়িতে থাকার ব্যবস্থা করে দিতেন, যদিও এই বাসিন্দারা সবসময়ই পরিবারের সদস্য বা পরিবারের পরিচিত ব্যক্তি হতেন। ১৯৩১ সালের জানুয়ারিতে, পেজ পরিবার চ্যাপেল রোডের নটিং হিল (বর্তমানে সেন্ট মার্কস প্লেস নামে পরিচিত) থেকে নিকটবর্তী ব্লেনহাইম ক্রিসেন্টের তিনতলা বাড়িতে থাকতে চলে আসে। পরিবার পুরো বাড়িটি দখল করে নি, কিন্তু নিচতলা ও বেসমেন্ট উভয় অংশেরই কক্ষ নিয়েছিল। এই সম্পত্তির উপরের তলায় বসবাসকারী অন্যান্য দখলদারদের মধ্যে আর্থার ও অ্যানি রাশ নামে একজন মধ্যবয়সী দম্পতি ছিলেন, যারা প্রায় ২০ বছর ধরে এই সম্পত্তির মধ্যে বসবাস করতেন। Murder in the 1930s আইএসবিএন ৯৭৮-০-৮৮১-৮৪৮৫৫-৭ p. 56 The New Murderers' Who's Who আইএসবিএন ৯৭৮-০-৮৮০-২৯৫৮২-৬ p. 305 Murder in the 1930s আইএসবিএন ৯৭৮-০-৮৮১-৮৪৮৫৫-৭ p. 62 Murder in the 1930s আইএসবিএন ৯৭৮-০-৮৮১-৮৪৮৫৫-৭ pp. 61-63 "Girl Murdered: Demonstration Against Suspect"। The Age। ১২ ফেব্রুয়ারি ১৯৩২। সংগ্রহের তারিখ ১ ডিসেম্বর ২০১৮।  Murder in the 1930s আইএসবিএন ৯৭৮-০-৮৮১-৮৪৮৫৫-৭ p. 63 Unsolved London Murders: The 1920s and 1930s আইএসবিএন ৯৭৮-১-৮৪৫-৬৩০৭৫-১ p. 116 Murder in the 1930s আইএসবিএন ৯৭৮-০-৮৮১-৮৪৮৫৫-৭ p. 61 Unsolved London Murders: The 1920s and 1930s আইএসবিএন ৯৭৮-১-৮৪৫-৬৩০৭৫-১ pp. 116-117
দ্য রামায়ণ (আর. কে. নারায়ণ)

দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল কম্ব রামায়ণ গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তার মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় কম্ব রামায়ণ অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি দ্য মহাভারত গ্রন্থটিও প্রকাশ করেন। Walsh, William (নভেম্বর ১, ১৯৮২)। R. K. Narayan: A Critical Appreciation। University Of Chicago Press। পৃষ্ঠা 112। আইএসবিএন 9780226872131। সংগ্রহের তারিখ ২০০৯-০৮-২৭।  Nahal, Chaman (১৯৮০)। The Humanities review। 2: 51।  |শিরোনাম= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Sundaram, P. S. (১৯৮৮)। R.K. Narayan as a novelist। New world literature series। 14। B.R. Pub. Corp। পৃষ্ঠা 126। আইএসবিএন 9788170185314।  |সংগ্রহের-তারিখ= এর |ইউআরএল= প্রয়োজন (সাহায্য)
ফ্যানি অ্যাডামস

ফ্যানি অ্যাডামস (৩০ এপ্রিল ১৮৫৯ -২ আগস্ট ১৮৬৭) একটি আট বছর বয়সী ইংরেজ মেয়ে ছিল, যাকে ১৮৬৭ সালের ২৪ আগস্ট হ্যাম্পশায়ারের আল্টনে সলিসিটর কেরানি ফ্রেডরিক বেকার হত্যা করেছিল। এই হত্যাকাণ্ডটি ব্যপক অসাধারণ নৃশংস এবং যুক্তরাজ্যে জাতীয় আলোড়ন সৃষ্টি করেছিল। ফ্যানিকে বেকার অপহরণ করে এবং তার বাড়ির কাছে একটি হপ বাগানে নিয়ে যায়। এরপর তাকে নির্মমভাবে হত্যা করা হয় এবং তার দেহকে কয়েক টুকরো করা হয়; কিছু অংশ কখনও পাওয়া যায় নি। আরও তদন্তে বলা হয়েছে যে, হত্যার জন্য দুটি ছোট ছুরি ব্যবহার করা হয়েছিল, কিন্তু পরে ধারণা করা হয় যে অপরাধটি করার জন্য দুটি ছুরি অপর্যাপ্ত এবং অন্য একটি অস্ত্র অবশ্যই ব্যবহার করা হয়েছিল। কমপক্ষে বিংশ শতাব্দীর মাঝামাঝি থেকে সম্পূর্ণ ডাউনটাইম বা নিষ্ক্রিয়তা প্রকাশ করতে ব্যবহৃত সামরিক, ম্যানুয়াল-ট্রেড ও লকার রুম আলাপ বাক্যাংশ "স্যুইট ফ্যানি অ্যাডামস" একটি শক্তিশালী এক্সপ্লেটিভের সাথে লড়াই করছে। অস্বাভাবিকভাবে, বাক্যাংশটি বোল্ডারাইজেশন নয় ; "ফ্যানি অ্যাডামস" ১৮৬০ -এর দশকে নৌ -ভাষায় এসেছিল নতুন টিনযুক্ত মাংস বর্ণনা করার জন্য, যা সন্দেহজনক প্রমাণ ছিল। এটিকে খারাপভাবে নিম্নমানের কিছু বোঝানোর জন্য বিস্তৃত করা হয়েছে, তারপরে আরও কিছু যাতে তার প্রাথমিক চিঠিগুলি ভাগ করে নেওয়ার সাথে একত্রিত হয়, যার অর্থ কিছুই নয়। শব্দটি আজ "মিষ্টি এফএ" হিসাবেও প্রদর্শিত হয় ফ্যানি অ্যাডামস (জন্ম ৩০ এপ্রিল ১৮৫৯) এবং তার পরিবার হ্যাম্পশায়ারের একটি বাজার শহর আল্টনের উত্তর দিকে বাস করতেন। ১৮৬১ সালের আদমশুমারি দেখায় যে ফ্যানি তার বাবা ও পাঁচ ভাইবোনদের সাথে থাকতেন। পরিবারটি দৃশ্যত স্থানীয়ভাবে বদ্ধমূল ছিল; একজন জর্জ অ্যাডামস ও তার স্ত্রী অ্যান পাশের বাড়িতে থাকতেন, যাদের ফ্যানির দাদু- ঠাকুমা বলে মনে করা হয়। ফ্যানিকে "লম্বা, সুন্দর ও বুদ্ধিমান মেয়ে" হিসাবে বর্ণনা করা হয়েছিল। তিনি তার আট বছরের বাস্তব বয়সের চেয়ে বেশি বয়সী মনে হত এবং স্থানীয়ভাবে তার প্রাণবন্ত ও প্রফুল্ল স্বভাবের জন্য পরিচিত ছিলেন। ফ্যানির সবচেয়ে ভালো বন্ধু, মিনি ওয়ার্নার, একই বয়সের এবং পাশের বাসায় থাকত, কিন্তু এক ট্যানহাউস লেনে। আল্টন শহরটি প্রচুর পরিমাণে হপের সরবরাহের জন্য বিখ্যাত ছিল, যার ফলে শহরে অনেক ব্রুয়ারী খোলা হয়েছিল এবং ২০ শতকের মাঝামাঝি পর্যন্ত হপকে তার অর্থনীতির একটি অবিচ্ছেদ্য অংশ করে তুলেছিল। ট্যানহাউস লেনের উত্তর প্রান্তে বন্যা ক্ষেত এবং ওয়ে নদীর আশেপাশে অবস্থিত, যা কখনও কখনও ভারী বৃষ্টির সময় এলাকা প্লাবিত হয়। একটি বড় হপ গার্ডেন ছিল তৃণভূমির পাশে। "Fuck all" or "sweet fuck all" Tanhouse Lane itself is only ৪০০ গজ (৩৭০ মি) long. Cansfield 2004, পৃ. 11। Cansfield 2004। "Flood Meadow and the surrounding area"। OpenStreetMap। সংগ্রহের তারিখ ১৩ আগস্ট ২০১৭।  Cansfield 2004, পৃ. 16-17। George Adams junior, originally a labourer married Harriet Mills in 1850 who had Ellen (born 1852), followed by two sons, George (born 1853), Walter (1856), Fanny in 1859, baptised on 31 July then Elizabeth (known as Lizzie) in 1862, Lily Ada in 1866 and Minnie in 1871.
শাঙনগগনে ঘোর ঘনঘটা, নিশীথযামিনী রে

শাঙনগগনে ঘোর ঘনঘটা, নিশীথযামিনী রে (আদি পাঠ: সজনি গো, আঁধার রজনী ঘোর ঘনঘটা) হল একটি জনপ্রিয় রবীন্দ্রসংগীত। এটি রবীন্দ্রনাথ ঠাকুরের ভানুসিংহ ঠাকুরের পদাবলী (আষাঢ় ১২৯১) কাব্যগ্রন্থের ১৩ সংখ্যক কবিতা এবং কবির গীতি-সংকলন গীতবিতান গ্রন্থের ‘প্রকৃতি’ পর্যায়ের অন্তর্গত ‘বর্ষা’ উপপর্যায়-ভুক্ত ৩১ সংখ্যক গান। ১২টি ছত্রে বিন্যস্ত গানটি পিলু-মল্লার রাগ ও ত্রিতালে নিবদ্ধ। গানটির স্বরলিপি প্রথম প্রকাশিত হয় কেতকী (১৩২৬ বঙ্গাব্দ) গ্রন্থে এবং পরে স্বরবিতান গ্রন্থের একাদশ খণ্ডে। স্বরলিপিকার ছিলেন দিনেন্দ্রনাথ ঠাকুর। ১৩২৮ বঙ্গাব্দের ২৭ শ্রাবণ বিদেশ-প্রত্যাগত রবীন্দ্রনাথকে সংবর্ধিত করতে শান্তিনিকেতনে আয়োজিত ‘বর্ষাসঙ্গীত’ অনুষ্ঠানে এই গানটি গীত হয়। এরপর ‘বর্ষামঙ্গল’ শিরোনামে এটি ১৩৩২ বঙ্গাব্দে প্রকাশিত গীতিপুথিকা-য় মুদ্রিত হয়। ১৩৩২ বঙ্গাব্দের ৩ শ্রাবণ শান্তিনিকেতনে ‘বর্ষামঙ্গল’ অনুষ্ঠানে এটি গীত হয়। ভারতী পত্রিকার আশ্বিন ১২৮৪ (অক্টোবর ১৮৭৭) সংখ্যায় যে পাঁচটি গান একসঙ্গে প্রকাশিত হয়েছিল, "শাঙনগগনে ঘোর ঘনঘটা, নিশীথযামিনী রে" গানটি তার মধ্যে অন্যতম। পত্রিকায় গানটি মুদ্রিত হয়েছিল ‘ভানুসিংহের কবিতা’ শিরোনামে। ভানুসিংহ ঠাকুরের পদাবলী থেকে কড়ি ও কোমল কাব্যগ্রন্থের দ্বিতীয় সংস্করণে (১৩০২ বঙ্গাব্দ) সংকলিত হয়েছিল; কিন্তু বর্তমান সংস্করণে এটি বর্জিত। সত্যপ্রসাদ গঙ্গোপাধ্যায় সম্পাদিত কাব্যগ্রন্থাবলী গ্রন্থের (১৩০৩) ‘ভানুসিংহের কবিতা’ অংশে এটি ‘অভিসার’ শিরোনামে মুদ্রিত হয়। এই গ্রন্থের ভূমিকায় রবীন্দ্রনাথ লিখেছিলেন, “ভানুসিংহের অনেকগুলি কবিতা লেখকের ১৫।১৬ বৎসর বয়সের লেখা – আবার তাহার মধ্যে গুটিকতক পরবর্তীকালের লেখাও আছে।” "শাঙনগগনে ঘোর ঘনঘটা, নিশীথযামিনী রে" এই প্রথম পর্যায়ভুক্ত রচনা। এছাড়াও ছাড়াও এই গানটি কাব্য-গ্রন্থ (১৩২৩) ও গীতবিতান (দ্বিতীয় সংস্করণ, প্রথম খণ্ড, ভাদ্র ১৩৪৬) সংকলনেও গ্রন্থিত হয়। "শাঙনগগনে ঘোর ঘনঘটা, নিশীথযামিনী রে" গানটি রেকর্ড করেছিলেন কণিকা বন্দ্যোপাধ্যায় (এন২৭৭৪৭), নীলিমা সেন (ইএএসডি ১৩৬২ স্টিরিও), সুমিত্রা সেন ও শ্রবণা ভট্টাচার্য। বৌঠাকুরানীর হাট চলচ্চিত্রে এই গানটি গেয়েছিলেন লতা মঙ্গেশকর। এছাড়া ভানুসিংহের পদাবলী গীতি-আলেখ্যেও (ইএএসডি ১৪১৭ স্টিরিও, এইচটিসিএস ০২বি ২৫১৩ স্টিরিও) এই গানটি অন্তর্ভুক্ত হয়েছিল। রবীন্দ্র-সঙ্গীত-কোষ, পৃ. ৩০৭ রবীন্দ্ররচনাভিধান, প্রথম খণ্ড, পৃ. ৫৫; উদ্ধৃতি: "প্রখ্যাত গায়ক-গায়িকার কণ্ঠে গীত রেকর্ড প্রভূত জনপ্রিয়তা অর্জন করেছে।" গীতবিতান তথ্যভাণ্ডার, পৃ. ৬১৬-৬১৭ গীতবিতান, পৃ. ৪০০ রবীন্দ্ররচনাভিধান, অষ্টাদশ খণ্ড, পৃ. ২৫ অনুত্তম ভট্টাচার্য, রবীন্দ্ররচনাভিধান, প্রথম খণ্ড: কাব্য ও কবিতা [সন্ধ্যাসংগীত – ক্ষণিকা], দীপ প্রকাশন, কলকাতা, ১৯৯৮ সংস্করণ, মে ২০১৯ মুদ্রণ অনুত্তম ভট্টাচার্য, রবীন্দ্ররচনাভিধান, অষ্টাদশ খণ্ড: গীতবিতান – দুই [প্রকৃতি – বিবিধ গান], দীপ প্রকাশন, কলকাতা, ১ বৈশাখ ১৪২৪ সংস্করণ, নভেম্বর ২০১৯ মুদ্রণ পূর্ণেন্দুবিকাশ সরকার (সংকলন ও সম্পাদনা), গীতবিতান তথ্যভাণ্ডার, সিগনেট প্রেস, কলকাতা, ২০১৯ রবীন্দ্রনাথ ঠাকুর, গীতবিতান (অখণ্ড সংস্করণ), বিশ্বভারতী গ্রন্থনবিভাগ, কলকাতা, কার্তিক ১৪১২ পুনর্মুদ্রণ সুরেন মুখোপাধ্যায়, রবীন্দ্র-সঙ্গীত-কোষ, সাহিত্য প্রকাশ, কলকাতা, ২২ শ্রাবণ ১৪১৬ সংস্করণ
নিরিয়াহ জনসন হত্যাকাণ্ড

নিরিয়াহ জনসন (১৯৮৬ - জুলাই ২৩, ২০০৩) ছিলেন একজন আফ্রিকান আমেরিকান ট্রান্স নারী, যিনি তার বন্ধু ব্র্যান্ডি কোলম্যানের সাথে ইন্ডিয়ানার ইন্ডিয়ানাপোলিসে খুন হন। পল মুর জনসনের রূপান্তরকামীর বিষয়টি জানতে পারার পর এই হত্যাকাণ্ডটি সংঘটিত করে। ২০০৩ সালের ১৮ ই জুন, ১৭ বছর বয়সী নিরিয়াহ জনসন এবং তার বন্ধু ১৮ বছর বয়সী ব্র্যান্ডি কোলম্যান অন্য এক বন্ধুর সাথে ঘুরে বেড়াচ্ছিলেন। তিনজন পল মুরকে কার্টিস ওয়ার্ড দ্বারা চালিত একটি গাড়িতে চড়ে থাকতে দেখে এবং তাদের একটি গ্যাস স্টেশন পার্কিং লটে টানতে বলে। জনসন এবং মুর তাদের যানবাহন থেকে বেরিয়ে আসেন, সংক্ষিপ্ত কথা বলেন এবং নম্বর বিনিময় করেন। মুর বলেছিলেন যে তিনি জনসনের প্রতি আকৃষ্ট হয়েছিলেন, এবং বিশ্বাস করতেন জনসন একজন মহিলা। মুর পরে পুলিশকে জানায় যে জনসন যখন আলাদা হয়ে যায় তখন তার গালে চুম্বন করে এবং তারা পরে দেখা করতে সম্মত হয়। কিন্তু তিনি পরবর্তী সময়ে জনসনের সাথে দেখা করতে অসম্মত হয়েছিলেন। আদালতের নথি অনুযায়ী, ২৩ জুলাই রাত ১২:৫১ মিনিটে কোলম্যান ওয়ার্ডের সাথে কথা বলার জন্য মুরের বাড়িতে ফোন করেন। কোলম্যান এবং জনসন তখন মুরের অ্যাপার্টমেন্টে যান। চারজন বাইরে কথা বলে তারপর অ্যাপার্টমেন্টে গেল। ওয়ার্ড এবং কোলম্যান ওয়ার্ডের ঘরে যান, যখন মুর এবং জনসন মুরের ঘরে যান। মুর পরে একটি রুগার পি৯০ হ্যান্ডগান নিয়ে ওয়ার্ডের ঘরে প্রবেশ করেন এবং ওয়ার্ডের সাথে কথা বলতে বলেন। দু'জন রান্নাঘরে গেল, যেখানে মুর জিজ্ঞাসা করল যে ওয়ার্ড জানে জনসন পুরুষ না মহিলা। দু'জন লোক বসার ঘরে গেল, যেখানে মুর জনসন এবং কোলম্যানকে জিজ্ঞাসা করলেন জনসন পুরুষ না মহিলা। জনসন যখন বাথরুম ব্যবহার করতে যান, চল্লিশ মিনিটের আলোচনার পরে, মুর অনুসরণ করেন এবং আবিষ্কার করেন জনসন একজন ট্রান্স মহিলা। মুর বিচলিত হয়ে পড়ে, এবং তারপরে ওয়ার্ডকে কিছু তার পেতে বলে। তারা তারটি ব্যবহার করে কোলম্যান এবং জনসনের হাততাদের পিঠের পিছনে বেঁধে রেখেছিল। মুর জনসন এবং কোলম্যানকে তাদের গাড়ির পিছনের সিটে রেখেছিলেন এবং ওয়ার্ডকে তাকে অনুসরণ করতে বলেছিলেন। মুর ইন্ডিয়ানাপলিসের ফল ক্রিক করিডোর পার্কের একটি কাঠের এলাকায় যান। ওয়ার্ড একটি ইউ-টার্ন করেন যার পরে মুর ওয়ার্ডের গাড়িতে প্রবেশ করেন এবং জনসন এবং কোলম্যানকে গুলি করে হত্যা করেন। মুর তখন হ্যান্ডগানটি ভেঙে জানালা থেকে টুকরোগুলি ফেলে দেয়। এরপর লোকেরা মুরের বাড়িতে ফিরে আসে। সেদিন বিকেলে, মুর ওয়ার্ডকে ফোন করে পরামর্শ দেয় যে তারা জনসন এবং কোলম্যানকে ছেড়ে যাওয়া গাড়িতে আগুন ধরিয়ে দিয়েছে। ওয়ার্ড মুরের সৎ ভাই ক্লারেন্স ম্যাকগির সাথে কথা বলেছিলেন, যিনি গাড়িতে জনসন এবং কোলম্যানের মৃতদেহ দেখেছিলেন। ম্যাকগি এবং ওয়ার্ড সেই রাতে গ্যাসোলিনের ক্যান নিয়ে পার্কে ফিরে আসেন এবং জনসন এবং কোলম্যানের দেহ যুক্ত গাড়িটি পুড়িয়ে দেন। উদ্ধৃতি ত্রুটি: <ref> ট্যাগ বৈধ নয়; Court নামের সূত্রটির জন্য কোন লেখা প্রদান করা হয়নি "Police: Murder Victim Convinced Suspect He Was a Girl" (ইংরেজি ভাষায়)। 6 News। ২০০৩-০৮-০১। ২০১৮-০৮-০৫ তারিখে মূল থেকে আর্কাইভ করা। সংগ্রহের তারিখ ২০০৭-০৮-১১।    Putz, Andrew (ফেব্রুয়ারি ২০০৪)। "Dead End"। Indianapolis Monthly। সংগ্রহের তারিখ ১৪ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)